Die reuse bamboesboom - www.bybelkennis.co.za
"Never approach a goat from the front, a horse from behind, and a fool from either side." ~ Joodse Spreekwoord
John L. Mason (An Enemy Called Average) vertel van die reuse bamboesboom van Asië. Gedurende die eerste vier jaar gee hulle die plant water en bemesting met oënskynlik geen resultate nie. Die vyfde jaar gee hulle weer water en bemesting en binne vyf weke groei die boom 30 meter in hoogte.
Vraag: Het hierdie bamboes 30 meter in vyf weke of in vyf jaar gegroei. Antwoord= vyf jaar. As hulle op enige stadium nie meer water en bemesting gegee het nie, sou dit doodgegaan het.
Hierdie herinner ons aan Markus 4:26 – 27: Met die koninkryk van God gaan dit so: Iemand saai die saad op die land en gaan slaap en staan op, dag na dag, en die saad ontkiem en groei – hoe weet hy self nie. Wat beteken dit? God is die God van die oes nie ek nie. Dit beteken Hy is die God van die resultate; Hy het die tydtafel; niks is vir Hom onmoontlik nie; Hy werk wanneer ek dit nie sien nie. soms sien ons nie eers dat Hy werk nie en dan skielik groei ons dertig meter in vyf weke!